**pandas** - праграмная бібліятэка на мове Python для апрацоўкі і аналізу даных. Работа pandas з данымі будуецца па-над бібліятэкай NumPy, якая з'яўляецца інструментам ніжэйшага ўзроўню. Прадстаўляе спецыяльныя структуры даных і аперацыі для маніпулявання лічбавымі табліцамі і часовымі радамі. Назва бібліятэкі паходзіць ад эканаметрычнага тэрміна «панэльныя даныя», які выкарыстоўваецца для апісання шматмерных структураваных набораў інфармацыі. pandas распаўсюджваецца пад новай ліцэнзіяй BSD.

Вобласць выкарыстання
---------------------

Асноўная вобласць выкарыстання — забеспячэнне працы ў рамках асяроддзя Python не толькі для збору і ачысткі даных, але для задач аналізу і мадэляванні даных. Без пераключэння на больш спецыфічныя для статыстычнай апрацоўкі мовы (такія як R і Octave).

Таксама актыўна вядзецца праца па рэалізацыі "родных" катэгарыяльных тыпаў даных.

Пакет першым чынам прызначаны для ачысткі і першаснай ацэнкі даных па агульных паказчыках, напрыклад сярэдняму значэнню, квантылям і гэтак далей. Ствтыстычным пакетам ён у поўным сэнсе не з'яўляецца, аднак наборы даных тыпаў DataFrame і Series ужываюцца ў якасці ўваходных у большасці модуляў аналізу даных і машыннага навучання (SciPy, Scikit-Learn[en] і іншых).

Магчымасці
----------

Асноўныя магчымасці бібліятэкі:

* Аб'ект *DataFrame* для маніпулявання індэксаванымі масівамі двухмерных даных.
* Інструменты для абмену данымі паміж структурамі ў памяці і файламі розных фарматаў.
* Убудаваныя сродкі сумяшчэння даных і спосабы апрацоўкі адсутнай інфармацыі
* Перафарматаванне набораў даных, у тым ліку стварэнне зводных табліц
* Зрэз даных па значэннях індэкса, пашыраныя магчымасці індэксавання, выбарка з вялікіх набораў даных.
* Устаўка і выдаленне слупкоў даных.
* Магчымасці групоўкі дазваляюць выконваць трохэтапныя аперацыі тыпу "падзел, змяненне, аб'яднанне" (англ.: split-apply-combine).
* Зліццё і аб'яднанне набораў даных.
* Іерархічнае індэксаванне дазваляе працаваць з данымі высокай памернасці ў структурах меншай памернасці.
* Праца з часавымі шэрагамі: фармаванне часавых перыядаў і змена інтэрвалаў і гэтак далей.

Бібліятэка аптымізавана для высокай прадукцыйнасці, найбольш важныя часткі кода напісаны на Cython і Сі .

Гісторыя
--------

Распрацоўка бібліятэкі была распачата ў 2008 годзе супрацоўнікам AQR Capital Management[en] Вэсам Маккіні[en]. Перад сыходам з AQR яму ўдалося пераканаць кіраўніцтва дазволіць апублікаваць зыходны код бібліятэкі пад свабоднай ліцэнзіяй.

Іншы работнік AQR – Чан Шэ – далучыўся да праекту ў 2012 годзе. Ён стаў другім галоўным распрацоўшчыкам бібліятэкі. Прыкладна ў той жа час бібліятэка набрала папулярнасць у асяроддзі Python-распрацоўшчыкаў, і да праекту далучылася мноства новых удзельнікаў.

Прыклады выкарыстання
---------------------

**Крывыя**

```
import pandas as pd
import matplotlib.pyplot as plt
import numpy as np

df = pd.DataFrame(np.random.randn(100, 5), columns=list('ABCDE'))
df=df.cumsum() # Return cumulative sum over a DataFrame or Series axis
df.plot()
plt.show()

```
**Дыяграма**

```
df = pd.DataFrame(np.random.rand(10, 5), columns=list('ABCDE'))
df.plot.bar(stacked=True)
plt.show()

```
**Графік**

```
df = pd.DataFrame(np.random.rand(7, 5), columns=list('ABCDE'))
df.plot.box()
plt.show()

```
**Гістаграма**

```
data = pd.Series(np.random.normal(size=100))
data.hist(grid=False)
plt.show()

```

Зноскі
------

1. ↑   Праверана 25 чэрвеня 2021.
2. ↑
3. ↑  The py-pandas Open Source Project on Open Hub: Languages Page — 2006. Праверана 14 ліпеня 2018.<a href='https://wikidata.org/wiki/Track:Q124688'></a>
4. ↑  Release 2.1.1 — 2023. Праверана 20 кастрычніка 2023.
5. ↑  Pandas Reset Index **(нявызн.)** (30 жніўня 2021). Архівавана з першакрыніцы 30 жніўня 2021. Праверана 30 жніўня 2021.